Document ID: 31997R1429

31997R1429
L 196/41
SLUŽBENI LIST EUROPSKE UNIJE
23.07.1997.
UREDBA KOMISIJE (EZ) br. 1429/97
od 23. srpnja 1997.
o izmjeni Uredbe (EZ) br. 832/97 o utvrđivanju detaljnih pravila za primjenu Uredbe Vijeća (EZ) br. 2275/96 o uvođenju posebnih mjera za živo bilje i proizvode cvjećarstva
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2275/96 od 22. studenoga 1996. o uvođenju posebnih mjera za živo bilje i proizvode cvjećarstva (1), a posebno njezin članak 5.,
budući da članak 2. stavak 3. Uredbe Komisije (EZ) br. 832/97 (2), kako je izmijenjena Uredbom (EZ) br. 931/97 (3), predviđa da mjere za koje se prima druga nacionalna ili regionalna pomoć nisu prihvatljive; budući da cilj ove odredbe nije bio da se iz okvira mjera iz Uredbe (EZ) br. 832/97 isključi korištenje sredstava koja potječu iz obveznih davanja gospodarskih subjekata u sektoru živog bilja i cvjećarskih proizvoda za proizvode koji su u cijelosti dobiveni u dotičnoj državi članici; budući da je, kako bi se otklonile nejasnoće o tom pitanju, poželjno izmijeniti tu odredbu;
budući da su mjere predviđene ovom Uredbom u skladu s mišljenjem Upravljačkog odbora za živo bilje,
DONIJELA JE OVU UREDBU:
Članak 1.
U članku 2. stavku 3. prvoj alineji Uredbe (EZ) br. 832/97 dodaje se sljedeća rečenica:
„Korištenje sredstava koja potječu od obveznih davanja gospodarskih subjekata u sektoru živog bilja i cvjećarskih proizvoda za proizvode koji su u cijelosti dobiveni u dotičnoj državi članici ne smatra se nacionalnom ili regionalnom pomoći.”
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. srpnja 1997.

Labels: 19
5
6